**44/2023. (II.20.) GJB számú határozat**

A Gazdasági és Jogi Bizottság megtárgyalta a „Javaslat a nem közművel összegyűjtött háztartási szennyvíz begyűjtésére vonatkozó Közszolgáltatási Szerződésben foglalt közszolgáltatási díj módosításával kapcsolatos döntések meghozatalára” című előterjesztést, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51. § (3) bekezdés 7. pontja alapján az alábbi döntést hozza.

A Bizottság javasolja a Közgyűlésnek a nem közművel összegyűjtött háztartási szennyvíz begyűjtéséről és ártalommentes elhelyezéséről szóló 25/2013. (VI.25.) önkormányzati rendelet 2. § (2) bekezdésében meghatározott közszolgáltatási szerződés 18. a, pontjának 2023. január 1. napjától történő módosítását, továbbá a nyertes közszolgáltató pályázatában meghatározott díj 3088 Ft/m3 + ÁFA összegről 4000 Ft/m3 + ÁFA összegre történő emelését.

**Felelős:** Dr. Nemény András polgármester

Horváth Soma alpolgármester

 Bokányi Adrienn, a Bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2023. február 23-i Közgyűlés